བློར་རང་ཉིད་ངོ་གདོང་འགེབས་སྲུང་བྱེད་རྒྱུར་གཙོ་གཉེར་བྱས་ཏེ་ཕྱི་ཚུལ་རྫིག་པོ་སྟོན་ཐུབ་ཙམ་ལས་དོན་དམ་པར་ནང་གི་སྐྱོན་ཆ་ཇི་བྱུང་ལ་བཅོས་བསྒྱུར་གྱི་བསམ་བློ་མི་ལྡན་པས་སོ།དེ་དང་དེ་འདྲ་བའི་འགན་འཛིན་དང་འགོ་འཁྲི།དགེ་རྒན་རྒན་པ་དག་ནི་ལོ་ན་རྒན་པ་ཙམ་ལས་བསམ་བློ་རྒན་པ་མིན་སྟབས།བདེན་པ་འཚོལ་ཐབས་བྱེད་མཁན་གྱི་ན་གཞོན་དག་གིས་བྱིས་བློ་ཅན་གྱི་མི་བུ་དེ་རིགས་ལ་གུས་བཀུར་མཚོན་བྱེད་མགོ་སྒུལ་སྒུལ་ངང་སྤྲེལ་ལས་ཅིས་ཀྱང་བྱེད་་མི་འོས་སྙམ།དེ་ལས་བསམ་བློ་དང་ཀུན་སྤྱོད་གཉིས་ཐད་ནས་གནས་ཚད་སྤུས་ལེགས་ཅན་ན་མཉམ་སློབ་གྲོགས་དག་ལ་གུས་བཀུར་དང་ཡི་རང་བྱེད་རྒྱུ་དེ་བས་གལ་འགངས་ཆེའོ།